laion/Wikipedia-Exotic huggingface dataset:
পোল্যান্ডের ভূগোল

Kraków Katowice Wrocław Łódź Poznań Bydgoszcz Lublin Białystok Gdańsk Szczecin Warsaw Baltic Sea Tatra Sudetes Russia Lithuania Belarus Ukraine Slovakia Czech Republic Ger. Sweden Denmark পোল্যান্ড মধ্য ইউরোপের একটি দেশ, যা জার্মানির পূর্বে অবস্থিত। সাধারণভাবে পোল্যান্ড উত্তরে বাল্টিক সাগর থেকে শুরু হওয়া একটি ধারাবাহিক সমভূমি যা দক্ষিণে কার্পেথীয় পর্বতমালা পর্যন্ত বিস্তৃত। বাল্টিক সাগরের উপকূলে প্রাকৃতিক পোতাশ্রয়ের সংখ্যা খুব কম। কেবল গদান্স্‌ক-গদিনিয়া -সোপোত অঞ্চল এবং উত্তর-পশ্চিম কোণার শ্চেচিন অঞ্চলে প্রাকৃতিক পোতাশ্রয় রয়েছে। উত্তর-পূর্ব পোল্যান্ড অঞ্চলটি হ্রদ জেলা নামে পরিচিত। জনবিরল ও গহীন অরণ্যে আবৃত এই অঞ্চলে কৃষি ও শিল্প সম্পদের পরিমাণ কম। হ্রদ জেলার দক্ষিণ ও পশ্চিমে এক বিরাট সমভূমি দক্ষিণ-পশ্চিমে চেক প্রজাতন্ত্রের ও স্লোভাকিয়ার সীমান্তে সুডেটীয় পর্বতমালা পর্যন্ত, এবং দক্ষিণ-পূর্বে কার্পেথীয় পর্বতমালা পর্যন্ত চলে গেছে। পোল্যান্ড উত্তর-দক্ষিণে ৮৭৬ কিমি এবং পূর্ব-পশ্চিমে ৬৮৯ কিমি দীর্ঘ। অভ্যন্তরীণ জলাশয় গণনায় ধরে এর আয়তন ৩,১২,৮৪৩ বর্গকিমি। পোল্যান্ডের পশ্চিমে জার্মানি, দক্ষিণে চেক প্রজাতন্ত্র ও স্লোভাকিয়া, পূর্বে ইউক্রেন ও বেলারুস, এবং উত্তর-পূর্বে লিথুয়ানিয়া ও রাশিয়ার কালিনিনগ্রাদ প্রদেশ। "Wybrzeże Morza Bałtyckiego"। www.zalewszczecinski.net (পোলিশ ভাষায়)। সংগ্রহের তারিখ ১৬ নভেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফ্রান্সের ভূগোল

ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন (Seine), লোয়ার (Loire), গারন (Garonne), এবং রোন (Rhône)। কালানকু্যেস জাতীয় উদ্যান মন্ট ব্লাঙ্ক, পশ্চিম ইউরোপের সর্বোচ্চ শিখর লাভালডুক পুকুর, ফ্রান্সের সর্বনিম্ন স্থান
ফিনল্যান্ডের ভূগোল

ফিনল্যান্ড বাল্টিক সাগর, বথনিয়া উপসাগর এবং ফিনল্যান্ড উপসাগর দ্বারা বেষ্টিত এবং সুইডেন ও রাশিয়ার মধ্যে অবস্থিত। ফিনল্যান্ড ইউরোপের উত্তরতম দেশ। দেশটির প্রায় সম্পূর্ণ অংশ ৬০ ডিগ্রী উত্তর অক্ষাংশের উত্তরে অবস্থিত। দেশটির প্রায় এক চতুর্থাংশ ভূমি সুমেরুবৃত্তের উত্তরে অবস্থিত। ফিনল্যান্ড ইউরোপের সপ্তম বৃহত্তম দেশ। এর ১০% অভ্যন্তরীণ জলাশয়, ৬৯% বনভূমি, এবং ৮% কৃষিভূমি। [১]
মন্টিনিগ্রোর ভূগোল

মন্টিনেগ্রো দক্ষিণ-পশ্চিম বলকান উপদ্বীপে, আড্রিয়াটিক সাগরের তীরে অবস্থিত একটি ক্ষুদ্র, পর্বতময় রাষ্ট্র। দেশটির বেশিরভাগ এলাকা পর্বতে আবৃত। ২৯৪ কিলোমিটার দীর্ঘ উপকূলীয় অঞ্চলে সরু বাসযোগ্য সমভূমি রয়েছে। কোতোর উপসাগর ও স্কুতারি হ্রদ দুইটি উল্লেখযোগ্য ভৌগোলিক বৈশিষ্ট্য। মন্টিনেগ্রোর জলবায়ু ভূমধ্যসাগরীয় ধরনের। এখানকার গ্রীষ্মকালগুলি শুষ্ক এবং শীতকালে মৃদু শীত পড়ে ও বৃষ্টিপাত হয়।
মাল্টার ভূগোল

মাল্টা ভূমধ্যসাগরে অবস্থিত একটি দ্বীপরাষ্ট্র। এটি ইতালির সিসিলি দ্বীপের প্রায় ১০০ কিমি দক্ষিণে এবং আফ্রিকা মহাদেশের প্রায় ৩০০ কিলোমিটার উত্তরে কতগুলি প্রবাল দ্বীপ নিয়ে গঠিত। এদের মধ্যে কেবল মাল্টা, গোজো ও কোমিনো দ্বীপে মনুষ্যবসতি আছে। দ্বীপগুলির তটরেখা অনিয়মিত, ফলে এগুলিতে অনেক প্রাকৃতিক পোতাশ্রয় আছে।
মোনাকোর ভূগোল

ভ্যাটিকান শহরের পরে মোনাকো বিশ্বের ২য় ক্ষুদ্রতম স্বাধীন রাষ্ট্র। এর মোট আয়তন ১.৯৫ বর্গকিমি, স্থলসীমান্তের দৈর্ঘ্য ৪.৪ কিমি এবং তটরেখার দৈর্ঘ্য মাত্র ৪.১ কিমি। দেশটি ভূমধ্যসাগরের তীরে, আজেল পর্বতের পাদদেশে অবস্থিত। পশ্চিমে রয়েছে ফ্রান্সের নিস শহর। ভূমধ্যসাগরের ভেতরে প্রায় ২২.২ কিমি পর্যন্ত মোনাকোর সমুদ্র সীমান্ত রয়েছে। দেশটির কোন প্রাকৃতিক সম্পদ নেই।
রোমানিয়ার ভূগোল

রোমানিয়া দক্ষিণ-পূর্ব ইউরোপের বলকান উপদ্বীপের উত্তর-পূর্ব অংশে অবস্থিত। দেশটির ভেতর দিয়ে বৃত্তচাপের আকারে কার্পেথীয় পর্বতমালা চলে গেছে। রোমানিয়ার এক তৃতীয়াংশ উঁচু পর্বত, এক-তৃতীয়াংশ ছোট পাহাড় ও টিলা এবং বাকী এক তৃতীয়াংশ সমভূমি। কৃষ্ণ সাগরে দেশটির ২৪৫ কিলোমিটার দীর্ঘ উপকূল আছে।
লিশটেনস্টাইনের ভূগোল

লিশটেনস্টাইনের আয়তন ১৬০ বর্গকিলোমিটার, অর্থাৎ একটি বড় মেট্রোপলিটান শহরের সমান। এর রাজধানী ভাদুৎস। লিশটেনস্টাইনের দুই তৃতীয়াংশ এলাকা জুড়ে বড় পর্বতমালা অবস্থিত। বাকী অংশে আছে ছোট পাহাড়, টিলা এবং মালভূমি। পশ্চিম সীমান্তের সমান্তরালে দেশের ভেতর দিয়ে বয়ে গেছে রাইন নদী। লিশটেনস্টাইনের জলবায়ু মহাদেশীয়। এখানকার শীতকাল শীতল ও মেঘাচ্ছন্ন, এসময় তুষার বা বৃষ্টিপাত হয়। গ্রীষ্মগুলি মেঘাচ্ছন্ন, আর্দ্র এবং নাতিশীতোষ্ণ। "The World Factbook — Central Intelligence Agency"। www.cia.gov (ইংরেজি ভাষায়)। ২০২০-০৫-০১ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৭।
হাঙ্গেরির ভূগোল

হাঙ্গেরি কিছুটা ডিম্বাকৃতির। দেশটি পূর্ব-পশ্চিমে সর্বাধিক প্রায় ৫০০ কিলোমিটার এবং উত্তর দক্ষিণে সর্বাধিক প্রায় ৩১৫ কিলোমিটার বিস্তৃত। হাঙ্গেরির উত্তরে স্লোভাকিয়া, উত্তর-পূর্বে ইউক্রেন, পূর্বে রোমানিয়া, দক্ষিণে সার্বিয়া, মন্টেনিগ্রো, ক্রোয়েশিয়া ও স্লোভেনিয়া, এবং পশ্চিমে অস্ট্রিয়া। হাঙ্গেরির ভূমির মোট আয়তন ৯৩,০৩০ বর্গকিলোমিটার। হাঙ্গেরি প্রায় পুরোটাই সমতল ভূমি। দানিউব নদী উত্তর-পশ্চিমে হাঙ্গেরি-স্লোভাকিয়া সীমান্তের কিয়দংশ গঠন করেছে। সেখান থেকে নদীটি দক্ষিণে বুদাপেশ্‌তের মধ্য দিয়ে প্রবাহিত হয়ে হাঙ্গেরিকে দুইটি সাধারণ অঞ্চলে ভাগ করেছে। দানিউবের পূর্ব পাড়ে অবস্থিত অঞ্চলটি একটি নিম্ন, ঢেউখেলানো সমভূমি যা বৃহৎ হাঙ্গেরীয় সমভূমি বা বৃহৎ Alföld নামে পরিচিত। এই সমভূমিটি পূর্বে রোমানিয়াতে এবং দক্ষিণে সার্বিয়া ও মন্টেনিগ্রোতে বিস্তৃত। উত্তর-পশ্চিম হাঙ্গেরিতে অবস্থিত অপেক্ষাকৃত ক্ষুদ্রাকার সমভূমিটির নাম ক্ষুদ্র Alföld এবং এটি স্লোভাকিয়া পর্যন্ত চলে গেছে। বৃহৎ Alföld সমভূমিটি হাঙ্গেরির তিন-চতুর্থাংশ এলাকা গঠন করেছে। এটি পুরোপুরি সমতল নয়। পশ্চিম দিকে এটি বেশ পাহাড়ি আকার ধারণ করেছে। এটি হাঙ্গেরির প্রধান কৃষিভূমি। এখানে ভুট্টা, গম, সূর্যমুখী, মিষ্টি বিট, লাল মরিচ ও অন্যান্য খাদ্যশস্য উৎপাদন করা হয় এবং এখানকার তৃণভূমিতে ভেড়া চরানো হয়। চারণভূমিগুলি puszta নামে পরিচিত। হাঙ্গেরীয় লোকগীতি, নৃত্য ও সাহিত্যে এই pusztaগুলিতে উনিশ শতকের রাখাল ও তাদের গবাদি পশুর পাল নিয়ে অনেক বর্ণনা আছে। ক্ষুদ্র সমভূমিটিও উর্বর এবং এখানে ব্যাপক চাষাবাদ হয়। সমভূমিগুলিকে পশ্চিম, উত্তর ও পূর্বে দিকে পর্বতের সারি ঘিরে রেখেছে। উত্তর সীমান্তের উচ্চভূমিগুলি Esztergom-এ দানিউব নদীর গিরিখাত থেকে পূর্বে বিস্তৃত হয়েছে এবং মাত্রা পর্বতমালা গঠন করেছে, যা কার্পেথীয় পর্বতমালার একটি অংশ। দানিউবের পশ্চিমের অঞ্চলটি আন্তঃদানিউবিয়া নামে পরিচিত। এখানে উত্তর-পশ্চিমের ক্ষুদ্র সমভূমি ছাড়াও আরও বিভিন্ন ধরনের ভূমিরূপ দেখতে পাওয়া যায়। দক্ষিণে রয়েছে Mecsek পর্বতমালা, উত্তরে অরণ্যাবৃত বাকোনি পর্বতমালা, যার কাছেই রয়েছে বালাতন হ্রদ। দানিউব নদী হাঙ্গেরির সবচেয়ে গুরুত্বপূর্ণ নদী। গোটা হাঙ্গেরিকেই দানিউব নদীর অববাহিকা বলা চলে। দানিউব নদী পশ্চিমে অস্ট্রিয়া থেকে হাঙ্গেরিতে প্রবেশ করেছে এবং উত্তর-পশ্চিমে হাঙ্গেরির সাথে স্লোভাকিয়ার সীমান্ত নির্ধারণ করেছে। বুদাপেশ্‌তের উত্তরে ভাক শহরের কাছে নদীটি দক্ষিণ দিকে খাড়া মোড় নিয়েছে এবং দক্ষিণ দিকে বুদাপেশতের মধ্য দিয়ে প্রবাহিত হয়ে সার্বিয়া ও মন্টেনিগ্রোর দিকে চলে গেছে। হাঙ্গেরির অন্য সব প্রধান নদীই দানিউব নদীর উপনদী। এদের মধ্যে আছে হাঙ্গেরির দীর্ঘতম তিজা নদী, রাবা এবং দ্রাউ নদী। বালাতন হ্রদ হাঙ্গেরির প্রধান হ্রদ। এটি গোটা মধ্য ইউরোপের বৃহত্তম হ্রদ। এটি হাঙ্গেরির প্রধান অবকাশযাপন কেন্দ্র ও স্বাস্থ্য স্পা। এর দক্ষিণ তীরের বালুকাময় বেলাভূমিগুলি সুপরিচিত। হ্রদের উত্তর তীরের আঙ্গুরক্ষেতগুলি থেকে হাঙ্গেরির সবচেয়ে ভাল ওয়াইনগুলির কয়েকটি তৈরি হয়। বালাতন হ্রদ অঞ্চলে পশুশিকার খেলা হয়। এখানে অনেক দুর্লভ জলজ পাখি ও মাছ দেখতে পাওয়া যায়। উত্তর-পশ্চিমে অস্ট্রিয়ার সাথে হাঙ্গেরি নয়জিডলার হ্রদটির অংশীদার। হাঙ্গেরিতে তিনটি বড় হ্রদ রয়েছে। এদের মধ্যে বৃহত্তম হ্রদ বাল্টন লেক, যা ৬০০ বর্গকিলোমিটার এলাকা সহ ৭৮ কিলোমিটার দীর্ঘ এবং ৩ থেকে ১৪ কিলোমিটার প্রশস্ত। ইউরোপের ভূগোল হাঙ্গেরির পর্যটন হাঙ্গেরির শহর "সংরক্ষণাগারভুক্ত অনুলিপি"। ২০ জুন ২০২১ তারিখে মূল থেকে আর্কাইভ করা। সংগ্রহের তারিখ ১৬ জুন ২০২১।
ইউরোপের অর্থনীতি

ইউরোপের অর্থনীতি ৫০টি দেশের প্রায় ৭৪৮ মিলিয়ন মানুষ নিয়ে গঠিত। ইউরোপীয় ইউনিয়ন (ইইউ) গঠন এবং ১৯৯৯ সালে একটি একীভূত মুদ্রা, ইউরোর প্রবর্তন, একটি ভাগ করা মুদ্রার সুবিধার মাধ্যমে অংশগ্রহণকারী ইউরোপীয় দেশগুলিকে কাছাকাছি নিয়ে আসে। পশ্চিমের দেশগুলির মোট অভ্যন্তরীণ উৎপাদন বেশি। অন্যদিকে পূর্ব ইউরোপের দেশগুলি দীর্ঘ সোভিয়েত ও সাম্যবাদী শাসনের অবসানের পর ধীরে ধীরে বিশ্ববাজারে প্রবেশ করছে এবং অর্থনৈতিক প্রবৃদ্ধি অর্জন করা শুরু করেছে। জার্মানি ইউরোপের বৃহত্তম অর্থনীতি এবং এর পরেই আছে যুক্তরাজ্য। Dimitropoulou, Alexandra (২০২৩-০৮-২০)। "The world's wealthiest 300 cities, 2023"। CEOWORLD magazine (ইংরেজি ভাষায়)। সংগ্রহের তারিখ ২০২৩-১০-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""World Population prospects – Population division""। population.un.org। United Nations Department of Economic and Social Affairs, Population Division। সংগ্রহের তারিখ নভেম্বর ৯, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""Overall total population" – World Population Prospects: The 2019 Revision" (xslx)। population.un.org (custom data acquired via website)। United Nations Department of Economic and Social Affairs, Population Division। সংগ্রহের তারিখ নভেম্বর ৯, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "GDP (Nominal), current prices"। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "GDP (PPP), current prices"। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Monetary Fund (২০২২)। "Real GDP growth"। IMF Data Mapper। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Monetary Fund (২০২২)। "Nominal GDP per capita"। IMF Data Mapper। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Monetary Fund (২০২২)। "GDP PPP per capita"। IMF Data Mapper। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Monetary Fund (২০২২)। "Inflation rate, average consumer prices"। IMF Data Mapper। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shorrocks, Anthony; Davies, James; Lluberas, Rodrigo (২০২২)। Global Wealth Databook 2022 (পিডিএফ)। Credit Suisse Research Institute। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Monetary Fund (২০২২)। "General government gross debt"। IMF Data Mapper। International Monetary Fund। সংগ্রহের তারিখ ৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The euro: the birth of a new currency"। European Central Bank (ইংরেজি ভাষায়)। ১৯৯৯-০৫-২১। সংগ্রহের তারিখ ২০২৩-০২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আয়ারল্যান্ডের অর্থনীতি

আয়ারল্যান্ডে একটি সবল বাণিজ্য-নির্ভর অর্থনীতি বিদ্যমান। ১৯৯৫-২০০০ অর্থবছরগুলিতে এর প্রবৃদ্ধির হার ছিল ১০%। কৃষি একসময় সবচেয়ে গুরুত্বপূর্ণ খাত ছিল। তবে বর্তমানে শিল্পখাত অধিক গুরুত্বপূর্ণ। জিডিপির ৪৮% এবং রপ্তানির ৮০% শিল্পখাত থেকে আসে। শ্রমশক্তির ২৯% শিল্পখাতে নিয়োজিত। "Goal 2: People of Working Age"। Department of Social and Family Affairs Annual Report। Department of Social and Family Affairs। পৃষ্ঠা Page 24। ২১ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০০৮।  অজানা প্যারামিটার |origmonth= উপেক্ষা করা হয়েছে (সাহায্য)
ইতালির অর্থনীতি

দ্বিতীয় বিশ্বযুদ্ধের পর ইতালির অর্থনীতি কৃষিভিত্তিক থেকে শিল্পভিত্তিক অর্থনীতিতে রূপান্তরিত হয়। বর্তমানে বিনিময় হারের ভিত্তিতে এটি বিশ্বের ৬ষ্ঠ বৃহত্তম অর্থনীতি। তবে ইদানীং বিশ্ববাজারে ইতালির প্রতিযোগিতা হ্রাস পেয়েছে।
এস্তোনিয়ার অর্থনীতি

এস্তোনিয়া ইউরোপীয় ইউনিয়নের সদস্য এবং এখানে একটি উন্নত বাজার অর্থনীতি ব্যবস্থা বিদ্যমান। ২য় বিশ্বযুদ্ধের আগে এস্তোনিয়ার অর্থনীতি ছিল কৃষিনির্ভর। তবে তার্তু শহর বিজ্ঞানের ক্ষেত্রে পরিচিত ছিল এবং ভারী শিল্পক্ষেত্র উন্নতির দিকে এগোচ্ছিল, ফিনল্যান্ডের মত। এস্তোনিয়ার মাখন, দুধ ও পনির পশ্চিম ইউরোপের বাজারে সুপরিচিত ছিল। জার্মানি ও যুক্তরাজ্য ছিল এস্তোনিয়ার প্রধান দুইটি বাজার। মাত্র ৩% বাণিজ্য সোভিয়েত ইউনিয়নের সাথে সম্পাদিত হত। ১৯৪০ সালে রাশিয়া বলপ্রয়োগ করে এসোনিয়া দখল করে এবং ২য় বিশ্বযুদ্ধে নাৎসি বাহিনী ও সোভিয়েত বাহিনীর ধ্বংসলীলা এস্তোনিয়ার অর্থনীতিকে ক্ষতিগ্রস্ত করে। যুদ্ধের পরে এস্তোনিয়া সোভিয়েত বলয়ে চলে যায় এবং সোভিয়েত ইউনিয়নের কেন্দ্রীয়ভাবে পরিকল্পিত কাঠামোতে একীভূত হয়ে যায়। ফলে এস্তোনিয়ার মাথাপিছু উৎপাদন পার্শ্ববর্তী পুঁজিবাদী দেশ ফিনল্যান্ডের তুলনায় হ্রাস পায়। এস্তোনিয়া ১৯৮০-র দশকের শেষ দিকে সমজাতন্ত্র থেকে দূরে সরে যেতে থাকে এবং ১৯৯১ সালে একটি স্বাধীন পুঁজিবাদী দেশ হিসেবে আত্মপ্রকাশ করে। ১৯৯৪ সালে এস্তোনিয়া সমতল কর বা flat tax নীতি অনুসরণ করা শুরু করে। শুরুতে করের হার ধার্য করা হয় ২৬%। ২০০৫ সাল থেকে এটি প্রতি বছর ১% করে কমিয়ে ২০১০ সাল নাগাদ ১৮%-এ নামিয়ে আনার প্রক্রিয়া অব্যাহত আছে। ১৯৯০-এর দশকের ২য় ভাগে এস্তোনিয়া কেন্দ্রীয় ও পূর্ব ইউরোপের অন্য যেকোন দেশ অপেক্ষা বেশি মাথাপিছু বিদেশী বিনিয়োগ লাভ করে। ওয়ার্ল্ড ব্যাংকের মতে এস্তোনিয়া বর্তমানে একটি উচ্চ-আয় দেশ। এস্তোনিয়ার বর্তমান মুদ্রার নাম ক্রুন। কিন্তু সরকার ২০১১ থেকে ২০১৩ সালের মধ্যে দেশের মুদ্রা ইউরোতে রূপান্তরের পরিকল্পনা করেছে। The Estonian Economic Miracle ওয়েব্যাক মেশিনে আর্কাইভকৃত ৩ মার্চ ২০১০ তারিখে, by Mart Laar. August 7, 2007.
গ্রিসের অর্থনীতি

গ্রিসের অর্থনীতি মূলত সেবা খাত ভিত্তিক। ২০০৬ সালে দেশটির জিডিপি ছিল ৩৫০ বিলিয়ন ডলারের বেশি। এখানে মাথাপিছু জিডিপি ৩২ হাজার ডলারেরও বেশি।
ফিনল্যান্ডের অর্থনীতি

ফিনল্যান্ডের একটি অতি-শিল্পায়িত আধুনিক অর্থনীতি বিদ্যমান এবং জনপ্রতি উৎপাদন যুক্তরাজ্য, ফ্রান্স, জার্মানি, ইতালি, সুইডেনের সমপর্যায়ের। সেবাখাত মূল খাত। তবে উৎপাদন ও প্রযুক্তি মূল রপ্তানি খাত। কাঠ, ধাতু, প্রকৌশল, টেলিযোগাযোগ ও ইলেকট্রনিক্‌স মূল রপ্তানি শিল্প। অন্যান্য নর্ডীয় দেশগুলির মত ফিনল্যান্ডেও জীবনের মান অত্যন্ত উঁচু। শিক্ষা, সারা জীবনব্যাপী শিখন ও গবেষণাকে অর্থনৈতিক প্রবৃদ্ধির জন্য গুরুত্ব দেয়া হয়।
দিলারা হাশেম

দিলারা হাশেম (২৫ আগস্ট ১৯৩৬ - ২০ মার্চ ২০২২) একজন প্রসিদ্ধ বাংলাদেশী লেখক এবং বিখ্যাত ঔপন্যাসিক ছিলেন। তিনি ১৯৫৬ সালে ঢাকা বিশ্ববিদ্যালয় থেকে ইংরেজিতে স্নাতক ডিগ্রি লাভ করেন। তার প্রথম উপন্যাস "ঘর মন জানালা" ১৯৬৫ সালে প্রকাশিত হয়, এবং ১৯৭৩ সালে চলচ্চিত্রে রূপায়িত হয়। ১৯৭৬ সাল থেকে তিনি ভয়েস অফ আমেরিকার বাংলা বিভাগে কাজ করছেন। তার প্রথম উপন্যাস ঘর মন জানালা ১৯৬৫ সালে প্রকাশিত হয়। যা পাঠক ও সমালোচক মহলে বিপুল সমাদর পায়। পরবর্তীতে গ্রন্থটি রুশ ও চীনা ভাষায় অনূদিত হয়েছে এবং ১৯৭৩ সালে এই উপন্যাস অবলম্বনে একই শিরোনামে একটি চলচ্চিত্র মুক্তি পায়। এছাড়াও ১৯৭৮ সালে প্রকাশিত হয় তার নারীবাদী উপন্যাস আমলকীর মৌ। ঘর মন জানালা (১৯৬৫) একদা এবং অনন্ত (১৯৭৫) স্তব্ধতার কানে কানে (১৯৭৭) আমলকির মৌ (১৯৭৮) বাদামী বিকেলের গল্প (১৯৮৩) কাকতালীয় (১৯৮৫) মুরাল (১৯৮৬) শঙ্খ করাত (১৯৯৫) অনুক্ত পদাবলী (১৯৯৮) সদর অন্দর (১৯৯৮) সেতু (২০০০) মুক্তিযুদ্ধের উপন্যাসসমূহ (২০১১) হলদে পাখির কান্না (১৯৭০) সিন্ধু পারের উপাখ্যান (১৯৮৮) নায়ক (১৯৮৯) ফেরারি (১৯৭৭) বাংলা একাডেমী পুরস্কার (১৯৭৬) শঙ্খচিল সাহিত্য পুরস্কার (১৯৯৪) উত্তর শিকাগো 'কালচারাল এ্যান্ড লিটারারি ইঙ্ক' সাহিত্য পুরস্কার (১৯৯৭) অলক্ত পুরস্কার (২০০৪) মুক্তধারা জিএফবি সাহিত্য পুরস্কার (২০১৯) প্রতিবেদক, নিজস্ব। "'ঘর মন জানালা'র লেখক দিলারা হাশেমের চিরবিদায়"। Prothomalo। সংগ্রহের তারিখ ২০২২-০৭-২৩। [স্থায়ীভাবে অকার্যকর সংযোগ] "কথাসাহিত্যিক দিলারা হাশেম মারা গেছেন"। jagonews24.com। সংগ্রহের তারিখ ২০২২-০৭-২৩।  "দিলারা হাশেম আর নেই"। dhakapost.com। সংগ্রহের তারিখ ২০২২-০৭-২৩।  "যুক্তরাষ্ট্র প্রবাসী লেখক সাংবাদিক দিলারা হাশেম আর নেই"। Jugantor (ইংরেজি ভাষায়)। সংগ্রহের তারিখ ২০২২-০৭-২৩।  "বরেণ্য: দিলারা হাশেম"। যুগান্তর। ২ মার্চ ২০২০। সংগ্রহের তারিখ ২০২০-০৬-২৪।  "না ফেরার দেশে চলে গেলেন দিলারা হাশেম"। ভিওএ। সংগ্রহের তারিখ ২০২২-০৩-১৯।  মোজাফ্ফর হোসেন (০১ জুন ২০১৫)। "আমলকীর মৌ : স্বাধীনতাত্তোর নারীবাদী উপন্যাস"। এনটিভি বিডি। সংগ্রহের তারিখ ২৫ জানুয়ারি ২০১৬।  এখানে তারিখের মান পরীক্ষা করুন: |তারিখ= (সাহায্য)
পরিবাহী (দ্ব্যর্থতা নিরসন)

পরিবাহী বলতে বোঝানো হতে পারে - বিদ্যুৎ পরিবাহী - যার মধ্য দিয়ে খুব সহজেই তড়িৎ বা বিদ্যুৎ চলাচল করতে পারে; তাপ পরিবাহী - যার মধ্য দিয়ে খুব সহজেই তাপ চলাচল করতে পারে। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
এবিএম মহিউদ্দীন চৌধুরী

এবিএম মহিউদ্দীন চৌধুরী (১ ডিসেম্বর ১৯৪৪ - ১৫ ডিসেম্বর ২০১৭) ছিলেন বাংলাদেশের চট্টগ্রাম জেলার একজন রাজনীতিবিদ। তিনি চট্টগ্রাম সিটি কর্পোরেশনের মেয়র ছিলেন। মহিউদ্দীন চৌধুরী ১৯৪৪ সালের ১ ডিসেম্বর চট্টগ্রাম জেলার রাউজান উপজেলার গহিরা গ্রামে বক্স আলী চৌধুরী বাড়িতে জন্মগ্রহণ করেন। তার বাবা রেল কর্মকর্তা হোসেন আহমদ চৌধুরী এবং মা বেদুরা বেগম। মহিউদ্দিন চৌধুরী ১৯৬২ সালে এসএসসি, ১৯৬৫ সালে চট্টগ্রাম সিটি কলেজ হতে এইচএসসি এবং ১৯৬৭ সালে ডিগ্রি পাস করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ এবং পরে আইন কলেজে ভর্তি হলেও ছাত্র আন্দোলনে জড়িয়ে পড়ায় লেখাপড়া শেষ করতে পারেননি। এবিএম মহিউদ্দীন চৌধুরী ছাত্র অবস্থাতেই রাজনীতিতে জড়িয়ে পড়েন। তিনি ১৯৬৮ ও ১৯৬৯ সালে চট্টগ্রাম নগর ছাত্রলীগের সাধারণ সম্পাদকের দায়িত্ব পালন করেন। একাত্তরে গঠন করেন ‘জয় বাংলা’ বাহিনী। সেই সময় গ্রেফতার হন পাকিস্তানি সেনাদের হাতে। পরে পাগলের অভিনয় করে কারাগার থেকে ছাড়া পেয়ে পালিয়ে যান ভারতে। সেখানে উত্তর প্রদেশের তান্ডুয়া সামরিক ক্যাম্পে প্রশিক্ষণরত মুক্তিযোদ্ধাদের একটি স্কোয়াডের কমান্ডার নিযুক্ত হন মহিউদ্দিন। এরপর শ্রমিক রাজনীতিতে যুক্ত হন তিনি। যুবলীগের নগর কমিটির সাধারণ সম্পাদকের দায়িত্ব পালন করেন তিনি। পঁচাত্তরে বঙ্গবন্ধু শেখ মুজিবুর রহমান সপরিবারে নিহত হলে প্রতিশোধ নিতে মৌলভী সৈয়দের নেতৃত্বে ‘মুজিব বাহিনী’ গঠন করেন মহিউদ্দিন। ওই সময় ‘চট্টগ্রাম ষড়যন্ত্র মামলা’র আসামি করা হলে তিনি পালিয়ে কলকাতায় চলে যান। ১৯৭৮ সালে দেশে ফেরেন বলে আত্মজীবনীমূলক বইয়ে উল্লেখ রয়েছে। তিনি ১৯৯৪ সালে প্রথমবারের মতো চট্টগ্রাম সিটি কর্পোরেশনের মেয়র নির্বাচিত হন। ২০০৫ সালের মেয়র নির্বাচনে তিনি ক্ষমতাসীন বাংলাদেশ জাতীয়তাবাদী দলের একজন মন্ত্রীকে পরাজিত করে তৃতীয়বারের মতো চট্টগ্রামের মেয়র হিসেবে নির্বাচিত হন। ২০০৯ এর নির্বাচনে প্রায় ১ লক্ষ ভোটের ব্যবধানে পরাজিত হন। এবিএম মহিউদ্দীন চৌধুরী ১৯৮২ সালে শাহেদা আক্তার ওরফে শাহেদা মহিউদ্দিনকে বিয়ে করেন। ১৯ অক্টোবর ১৯৮৬ সালে বোমা দুর্ঘটনায় নিজ বাড়িতে শাহেদা মৃত্যবরণ করেন। মহিউদ্দীন- শাহেদা দম্পতীর একমাত্র ছেলে মহিবুল হাসান চৌধুরী নওফেল। ১৯৮৭ সালে মহিউদ্দিন চৌধুরী হাসিনা মহিউদ্দিনকে বিয়ে করেন। মহিউদ্দীন- হাসিনা দম্পতীর একমাত্র ছেলে বোরহানুল হাসান চৌধুরী। এবিএম মহিউদ্দীন চৌধুরী ১৫ ডিসেম্বর ২০১৭ সালে রাত ৩:৩০ মিনিটে চট্টগ্রামের ম্যাক্স হাসপাতালে মৃত্যুবরণ করেন। "এক নজরে মহিউদ্দিন চৌধুরী"। সমকাল। ৬ ডিসেম্বর ২০২১ তারিখে মূল থেকে আর্কাইভ করা।  BBC NEWS | World | South Asia | Opposition win in Chittagong poll "নওফেল'র জন্মের ৪ বছর পর মহিউদ্দিন- হাসিনার বিয়ে! #নওফেল #নির্বাচন #আওয়ামীলীগ #bnanews24"।  উইকিমিডিয়া কমন্সে এবিএম মহিউদ্দীন চৌধুরী সংক্রান্ত মিডিয়া রয়েছে।
করবী

করবী একটি লাল গোলাপী বা সাদা ফুলবিশিষ্ট চিরহরিৎ গুল্ম। এর বৈজ্ঞানিক নাম: Nerium oleander বা Nerium indicum। গোলাপী রঙের করবী ফুলকে রক্তকরবী বলা হয়। সাহিত্যে রক্তকরবী, শ্বেতকরবী ইত্যাদি বিখ্যাত। সুন্দর দেখতে ও অত্যন্ত রুক্ষ পরিবেশে বাড়তে পারে বলে বহু জায়গায় সাজবার জন্য এটি চাষ করা হয়। কিন্তু গাছটির সর্বঙ্গ তীব্র বিষযুক্ত। একটি মাত্র পাতা খেলেই মানুষের, বিশেষত শিশুর মৃত্যু হতে পারে। পাতা তেতো বলে মানুষের ক্ষেত্রে বিষক্রিয়া কম দেখা যায়, অবশ্য TESS (Toxic Exposure Surveillance System) অনুসারে ২০০২ সালে আমেরিকায় ৮৪৭টি বিষক্রিয়ার ঘটনা লক্ষিত হয়। ঘাসে মেশা শুকনো করবী পাতা বা শাখা খেয়ে গবাদি পশুতে (বিশেষত ঘোড়ার) বিষক্রিয়া/মৃত্যু দেখা যায়- পূর্ণবয়স্ক ঘোড়ার মারাত্মক মাত্রা ১০০g, (০.৫ mg/Kg)। করবী ভূমধ্যসাগরীয় ও এশীয় প্রজাতি। এরা ২-২.৫ মিটার উঁচু। এরা চিরসবুজ গাছ। গোড়া থেকে অনেকগুলো ডাল ঝোপের মত গজায়। পাতা ডালের আগার দিকে বেশি। গ্রীষ্ম ও বর্ষায় ফুল। লাল, গোলাপী, সাদা- তবে লাল ও সাদাই দেখা যায় বেশি। কলমে চাষ, ছাঁটা নিষ্প্রয়োজন। এদের বীজ বিষাক্ত। অকালে চুল পাকা কমাতে করবীর মূলের ছাল উপকারী। খোস-পাঁচড়া সারাতে এর মূল তিল বা নারিকেল তেলের সাথে মিশিয়ে মাখতে হবে। ব্রণ কমাতে মূলের ছাল উপকারী। হৃৎযন্ত্রে এর কাজ করা গ্লাইকোসাইড (ডিজিটালিসের মত): ওলিয়ান্ডারিন (Oleanderin) নেরিইন (Neriine) সুষুম্নাকাণ্ডের গ্লাইসিন রিসেপ্টর|গ্লাইসিন রিসেপ্টরে ক্রিয়া কারী (স্ট্রিকনিনের মত): রোজাজেনিন (Rosagenin) (কাণ্ডের ছালে থাকে)। Peach color Nerium Oleanders, in Galveston. Yellow is unusual The first oleander planting in Galveston, Texas (1841) Red flower A follicle spreading seeds Pink flowers and leaves A small bush A small tree Flowers of Nerium oleander in West Bengal, India. "World Checklist of Selected Plant Families, entry for Nerium oleander"। সংগ্রহের তারিখ মে ১৮, ২০১৪।  "World Checklist of Selected Plant Families, entry for Nerium"। সংগ্রহের তারিখ মে ১৮, ২০১৪।  দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৫১। আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ১৯৩-৯৪ Szabuniewicz, M; McCrady, J. D; Camp, B. J (১৯৭১)। "Treatment of experimentally induced oleander poisoning"। Archives internationales de pharmacodynamie et de therapie। 189 (1): 12–21। পিএমআইডি 5167071।  Hougen, T. J; Lloyd, B. L; Smith, T. W (১৯৭৯)। "Effects of inotropic and arrhythmogenic digoxin doses and of digoxin-specific antibody on myocardial monovalent cation transport in the dog"। Circulation Research। 44 (1): 23–31। ডিওআই:10.1161/01.res.44.1.23। পিএমআইডি 758230। [স্থায়ীভাবে অকার্যকর সংযোগ] উইকিপ্রজাতিতে-এ বিষয় সম্পর্কিত তথ্য রয়েছে: Nerium oleander উইকিমিডিয়া কমন্সে করবী সংক্রান্ত মিডিয়া রয়েছে।
উর

উর প্রাচীন মেসোপটেমিয়ার দক্ষিণাঞ্চলের একটি শহর। এটি পারস্য উপসাগরে ইউফ্রেটিস ও টাইগ্রিস নদী দ্বয়ের আদি মোহনার কাছে অবস্থিত। এর কাছেই ছিল এরিদু শহর। সমুদ্র সরে যাওয়াতে বর্তমানে এর অবস্থানের জায়গাটি উপকূল হতে বেশ দূরে অবস্থিত। এটি বর্তমান ইরাকের ইউফ্রেটিস নদীর দক্ষিণ পারে বাগদাদের দক্ষিণে নাসিরিয়ার কাছে অবস্থিত। এর বর্তমান নাম তেল এল-মুকায়ার। উর শহরের অবস্থানের স্থানটিতে একটি জিগুরাত বা উপাসনালয়ের ধ্বংসাবশেষ পাওয়া গেছে। এর পাশেই রয়েছে মানুষের আবাসস্থলের চিহ্ন। জিগুরাতটি ছিল নান্না অর্থাৎ সুমেরিয় উপকথায় বর্ণিত চন্দ্রদেবতার উদ্দেশ্যে নিবেদিত। এটি দুই স্তরে ইট দ্বারা নির্মিত। নিচের স্তরের ইটগুলি বিটুমেন বা পিচ দ্বারা যুক্ত, আর উপরের স্তরে চুন-সুরকি দ্বারা ইট গুলি গাঁথা হয়েছিল। উর এর স্বর্ণযুগে এই শহরে প্রায় ৩০,০০০ লোক বাস করত।
মোনাকোর অর্থনীতি

মোনাকোর জীবনযাত্রার মান বিশ্বের সর্বোচ্চগুলির একটি। পর্যটন ও সেবা প্রধান দুইটি অর্থনৈতিক খাত। প্রতি বছর লক্ষ লক্ষ পর্যটক মোনাকোর সমুদ্র সৈকত, ক্যাসিনো, বিভিন্ন শিল্পকলা প্রদর্শনী, নৌবিহার ও অন্যান্য আকর্ষণের টানে ছুটে আসেন। মোনাকোতে করের পরিমাণ খুবই কম এবং ব্যাংক অ্যাকাউন্টের গোপনীয়তা অত্যন্ত শক্ত বলে এখানে অনেক বিদেশী লোক নাগরিক হয়েছেন এবং তাদের অর্থ গচ্ছিত রেখেছেন। মোনাকোর নাগরিকদের কোন আয়কর প্রদান করতে হয় না। কর্পোরেশনদের উপর করের পরিমাণ ন্যূনতম, এবং এ কারণে অনেক আন্তর্জাতিক কোম্পানি মোনাকোতে দফতর খুলেছে। তবে ফ্রান্স সরকার মোনাকার ব্যাংকিং ও কর নীতির তীব্র সমালোচক; ফ্রান্সের মতে এর ফলে ব্যবসা প্রতিষ্ঠান ও ব্যক্তিরা কর এড়াতে সক্ষম হয়েছে। সম্প্রতি মোনাকো কিছু হালকা শিল্পে বিনিয়োগ করেছে। এগুলি মূলত ফোঁভিয়েই শহরে অবস্থিত। বিভিন্ন শিল্পের মধ্যে ঔষধ, সুগন্ধী, প্রসাধনী, ইলেকট্রনিক যন্ত্রপাতি, কাগজ ও কার্ড, বস্ত্র ও টেক্সটাইল এবং প্লাস্টিক দ্রব্যের কারখানাগুলি উল্লেখযোগ্য। মোনাকো ফ্রান্সের সাথে একটি কাস্টমস বা শুল্ক ইউনিয়ন গঠন করেছে। যদিও মোনাকো ইউরোপীয় ইউনিয়নের সদস্য রাষ্ট্র নয়, তা সত্ত্বেও এর মুদ্রা ইউরো। মোনাকোর শ্রমশক্তি অস্থায়ী; শ্রমিকেরা মূলত ইতালি ও ফ্রান্স থেকে আসে।
সুইজারল্যান্ডের অর্থনীতি

সুইজারল্যান্ডের অর্থনীতি পৃথিবীর অন্যতম স্থিতিশীল অর্থনীতি। দীর্ঘমেয়াদি মুদ্রা নিরাপত্তা ও রাজনৈতিক স্থিতিশীলতা দেশটির অর্থনৈতিক নীতির অন্যতম প্রধান বৈশিষ্ট্য, যা সুইজারল্যান্ডকে বৈদেশিক বিনিয়োগের ক্ষেত্রে একটী আকর্ষণীয় স্থান হিসেবে বিনিয়োগকারীদের পরিচিত করে তুলেছে। বৈদেশিক বিনিয়োগের উপর সুইজারল্যান্ডের অর্থনীতির নির্ভরতা ক্রমেই বেড়ে চলেছে। শিল্প ও বাণিজ্য সুইজারল্যান্ডের অর্থনীতির মূল চালিকাশক্তি। বিশ্বের সর্বোচ্চ মাথা-পিছু আয়ের দেশগুলোর মধ্যে সুইজারল্যান্ড অন্যতম। সুইজারল্যান্ডে বেকারত্বের হার কম। এছাড়া দেশটির সেবা খাত ক্রমেই অর্থনীতির একটি বড় অংশ হিসেবে আবির্ভুত হচ্ছে। "CIA GDP ranking"। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০০৮-০১-০৯।  "Gross domestic product - estimates"। State Secretariat for Economic Affairs SECO। ২০০৮-০৭-০৩। ২০১০-০৯-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৭-০৪।  see poverty in Switzerland "CIA Factbook Swiss Economy"। ১২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০০৮।  "Monthly Statistical Bulletin July 2008"। Swiss National Bank। জুন ২০০৮। ২০০৭-১১-১৪ তারিখে মূল থেকে আর্কাইভ করা। সংগ্রহের তারিখ ২০০৮-০৭-০৪।  "Monthly Statistical Bulletin July 2008"। Swiss National Bank। জুলাই ২০০৮। ২০০৮-০৬-২৪ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৭।  উইকিমিডিয়া কমন্সে সুইজারল্যান্ডের অর্থনীতি সংক্রান্ত মিডিয়া রয়েছে। OECD's Switzerland country Web site and OECD Economic Survey of Switzerland SWISS MARKET IND Swiss Federal Statistical Office Gross Domestic Product Growth - Switzerland Swiss Economic Forecasts swissinfo.ch business news and articles
স্লোভাকিয়ার অর্থনীতি

স্লোভাকিয়া একটি উন্নয়নশীল দেশ। ২০০৭ সালে এর প্রবৃদ্ধির হার ছিল ১০.৪%। দেশটি ২০০৪ সাল থেকে ইউরোপীয় ইউনিয়নের সদস্য এবং ২০০৯ সাল থেকে ইউরো মুদ্রা প্রচলনের সিদ্ধান্ত নিয়েছে। রাজধানী ব্রাতিস্লাভা দেশের প্রধান অর্থনৈতিক কেন্দ্র।